
Haldusakti eelnõu edastamine kooskõlastamiseks või arvamuse avaldamiseks


Jõelähtme Vallavalitsuse (edaspidi vallavalitsus) 23.05.2025 korraldusega nr 417 uuendati Nehatu küla Nehatu Logistikapargi II etapi detailplaneeringu menetlus tulenevalt AS OmaKoduMaja 21.03.2025 taotlusest, mille eesmärk oli vaadata üle kehtivas detailplaneeringus sätestatud omanikuõiguste piirangute põhjendatus ainult ajutiste hoonete püstitamisega Rail Baltic raudteetrassi ja Tallinna-Helsingi tunneli koridorides.

Haldusmenetluse seaduse (edaspidi HMS) § 5 lõike 2 kohaselt viiakse haldusmenetlus läbi eesmärgipäraselt ja efektiivselt, samuti võimalikult lihtsalt ja kiirelt, vältides üleliigseid kulutusi ja ebameeldivusi isikutele. HMS § 44 lg 1 punkti 1 kohaselt uuendatakse menetlusosalise taotlusel haldusmenetlus, kui taotluse esitaja õigusi kestvalt piirava haldusakti andmise aluseks olnud asjaolu või õigusnorm on ära langenud. Sama paragrahvi lõike 4 kohaselt ei korrata menetlustoiminguid, mida menetluse uuendamise põhjused ei puuduta.

Jõelähtme Vallavalitsus edastas 05.06.2025 kirjaga nr 6-4/5274-3 vallavalitsuse 23.05.2025 korralduse nr 417 „Nehatu küla Nehatu Logistikapargi II etapi detailplaneeringu menetluse uuendamine“ ja AS OmaKoduMaja 21.03.2025 taotluse arvamuse avaldamiseks asutustele ja isikutele, kes olid vallavalitsuse 28.06.2018 korraldusega nr 580 kehtestatud Nehatu küla Nehatu Logistikapargi II etapi detailplaneeringu menetlusosalised.

Käesoleva kirjaga edastab vallavalitsus samadele asutustele ja isikutele seisukoha kujundamiseks vallavalitsuse poolt ettevalmistatud haldusakti eelnõu ning palub kirjale lisatud eelnõu osas kooskõlastused, arvamused või vastuväited esitada vallavalitsusele hiljemalt 19.11.2026.


Lugupidamisega


(allkirjastatud digitaalset)
Andrus Umboja
vallavanem


Lisa:	Jõelähtme Vallavalitsuse korralduse „Nehatu küla Nehatu Logistikapargi II etapi detailplaneeringu korrigeerituna kehtestamine Tallinna-Helsingi perspektiivse raudteetunneli ja Rail Baltic raudteetrassi asukoha osas“ eelnõu.


Leho Kure, leho.kure@joelahtme.ee


Koopia: Rail Baltic Estonia OÜ, AS Eesti Raudtee, Elering AS, Loo Elekter AS, Esmar Gaas OÜ, Telia Eesti AS, Loo Vesi OÜ, OÜ Utilitas Elektrijaam.

